Pēteris Vasks

Pēteris Vasks (1946–) er en latvisk komponist og kontrabassist.


== Liv og virke ==
Pēteris Vasks er sønn av en baptistprest og vokste opp i en musikkinteressert familie. Han studerte ved musikkakademiet i Riga, først fiolin, deretter kontrabass hos Vytautas Sereika ved det litauiske musikkakademiet i Vilnius. Fra 1973 til 1978 studerte han komposisjon med Valentin Utkins ved den latviske musikkhøyskolen i Riga.
Fra 1963 til 1974 var Vasks ensemblemusiker i flere symfoni- og kammerorkestra, eksempelvis ved Litauens filharmoniske orkester fra 1966 til 1969 og ved det latviske kringkastingsorkesteret fra 1971 til 1974.
Vasks lever som fri kunstner i Riga. Han regnes som en av de mest kjente komponistene fra det tidligere Sovjetunionen. Han har mottatt Latvias store musikkpris tre ganger, i 1993 for Litene, i 1998 for fiolinkonserten Fernes Licht og i 2000 for sin andre symfoni. I 1994 ble Vasks æresmedlem i det latviske vitenskapsakademi og i 2001 ble han opptatt i Kungliga Musikaliska Akademien.


== Musikkstil ==
Vasks' tidlige stil bærer preg av aleatoriske eksperimenter á la Witold Lutosławski, Krzysztof Penderecki og George Crumb. Senere introduserte han elementer fra latvisk folkemusikk. I mange av verkene tar han i bruk minimalistiske teknikker uten at han binder seg helt og holdent til én metode.  
Vasks' musikk er programmatisk, mange av titlene er basert på naturprosesser, eksempelvis Tala gaisma («fjerne lys»), Mate saule («Moder sol»), Ziles zina («Melding fra en meis») etc. Miljøspørsmål ligger Vasks' hjerte nær, og en følelse for både uberørt og ødelagt natur kan finnes i mange verk, eksempelvis Strykekvartett nr. 2 (1984).
Spenningen i Vasks' musikk stammer fra to uforenlige verdener: på den ene siden en enkel, introvert folketonenær diatonikk med enkle melodier og molltunge harmonier som symbol på natur og menneskelighet, gjerne med imitasjoner av fuglestemmer for å gi assosiasjoner til uskyldighet. På den andre siden ville, hakkende utbrudd, abrupte clusterinnsmett, tøylesløs alearotikk med enkeltstemmer som vandrer formålsløst rundt som symbol på apati, aggresjon og vold. Med andre ord, ikke et nytt harmonisk språk, men heller et sammenstøt mellom dur-moll-tonalitet og atonalitet, analogt en konfrontasjon mellom menneskelig og umenneskelig.Viktige verk er Cantabile (1979), Musica dolorosa for strykeorkester (1984), Klusas dziesmas («stille sanger»), for chorus og Bass Trip (2003) for kontrabass solo. Han har skrevet fem strykekvartetter, den fjerde (2003) og femte (2006) for Kronos Quartet.


== Verk ==


== Diskografi i utvalg ==
Cantabile per archi / Botschaft / Musica Dolorosa / Symphonie «Stimmen» (WERGO, 1993)
Baltische Orgelmusik (BIS Records, 1996) med Hans-Ola Ericsson o. a.
Wergo Collection Vol. 2 (WERGO, 1997) mit dem Latvian National Symphony Orchestra (ledet av Pauls Megi) o. a.
Music of Peteris Vasks (1997) med Flanders Fiamminghi Orchestra (ledet av Rudolf Werthen)
Dolorosa (ECM, 1997) med Dennis Russell Davies
Distant Light / Voices (Teldec, 1999) med Gidon Kremer og Kremerata Baltica
Streichquartette 1, 2, 3 (Conifer, 1999) med Miami String Quartet
Streichquartett 4 (Nonesuch Records, 2003) med Kronos Quartet
Ensemble Sortisatio (Querstand, 2004) med Ensemble Sortisatio
Violin Konzerto «Distant Light» / Musica Dolorosa / Viatore (BIS Records, 2005) med Swedish Chamber Orchestra (ledet av Katarina Anreasson)
Message (RCA Red Seal, 2005)
Symphony No. 3 / Cello Concerto (Ondine 2006) med Tampere Philharmonic Orchestra (ledet av John Storgårds)
Pater Noster (Ondine, 2007)
Viatore (WERGO, 2008)
Chamber Music (MDG, 2008) med Trio Parnassus o. a.
Works with Violoncello (Hänssler, 2008) med David Geringas o. a.
Cantus ad pacem (WERGO, 2008)
Episodi e Canto perpetuo. Med Trio Rafale. Acousense, 2013.


== Referanser og noter ==


== Eksterne lenker ==
(en) Offisielt nettsted 
(en) Pēteris Vasks på Internet Movie Database 
(en) Pēteris Vasks på Discogs 
(en) Pēteris Vasks på MusicBrainz 
(en) Pēteris Vasks på Spotify 
(de) Verk av og om Pēteris Vasks i katalogen til det tyske nasjonalbiblioteket
(en) Profil på websidene til Schott Music
(en) Biografi, ondine.net
(de) Christoph Schlüren: Stimme des Gevissens. Expressivität und Ideale – der lettische Komponist Peteris Vasks